rejauldu/bengali-wikipedia huggingface dataset:
শাদি হুসাইন (, ; জন্ম: ১ মে ১৯৯৩) হলেন একজন মিশরীয় পেশাদার ফুটবল খেলোয়াড়। তিনি বর্তমানে মিশরের পেশাদার ফুটবল লিগের শীর্ষ স্তর মিশরীয় প্রিমিয়ার লিগের ক্লাব আল আহলি এবং মিশর জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় অথবা বাম পার্শ্বীয় আক্রমণভাগের খেলোয়াড় হিসেবে খেলেন।  প্রারম্ভিক জীবন শাদি হুসাইন ১৯৯৩ সালের ১লা মে তারিখে মিশরের কায়রোতে জন্মগ্রহণ করেছেন এবং সেখানেই তার শৈশব অতিবাহিত করেছেন।  তথ্যসূত্র  বহিঃসংযোগ          বিষয়শ্রেণী:১৯৯৩-এ জন্ম বিষয়শ্রেণী:জীবিত ব্যক্তি বিষয়শ্রেণী:মিশরীয় ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:আল আহলি স্পোর্টিং ক্লাবের খেলোয়াড় বিষয়শ্রেণী:মিশরীয় প্রিমিয়ার লিগের খেলোয়াড় বিষয়শ্রেণী:মিশরীয় পুরুষ ফুটবলার বিষয়শ্রেণী:সেরামিকা ক্লেওপাত্রা ফুটবল ক্লাবের খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:পুরুষ ফুটবল ফরোয়ার্ড
আব্দুর রশীদ সরকার (জন্মঃ ৫ এপ্রিল ১৯৫৫) বাংলাদেশের গাইবান্ধা জেলার রাজনীতিবিদ ও গাইবান্ধা-২ আসনের সংসদ সদস্য।   জন্ম ও প্রাথমিক জীবন  আব্দুর রশীদ সরকার ৫ এপ্রিল ১৯৫৫ সালে গাইবান্ধা জেলার সদর উপজেলার থানাপাড়া গ্রামে জন্মগ্রহণ করেন। তার পিতা মৃত আইন উদ্দীন সরকার। তিনি বিএ ও এলএলবি ডিগ্রী অর্জন করেছেন।   রাজনৈতিক জীবন  আব্দুর রশীদ সরকার জাতীয় পার্টির প্রেসিডিয়াম সদস্য ও গাইবান্ধা জেলা সভাপতি ছিলেন। ২০১৮ সালের একাদশ জাতীয় সংসদ নির্বাচনে তিনি মনোনয়ন না পেয়ে বাংলাদেশ জাতীয়তাবাদী দলে যোগ দেন। তিনি গাইবান্ধা পৌরসভার কমিশনার ও চেয়ারম্যান ছিলেন। ২০০৯ সালে গাইবান্ধা সদর উপজেলা পরিষদ নির্বাচনে তিনি চেয়ারম্যান নির্বাচিত হন।  তিনি ১৯৯১ সালের পঞ্চম জাতীয় সংসদ ও জুন ১৯৯৬ সালের সপ্তম জাতীয় সংসদ নির্বাচনে জাতীয় পার্টির মনোনয়নে লাঙ্গল প্রতীক নিয়ে গাইবান্ধা-২ আসন থেকে সংসদ সদস্য নির্বাচিত হয়েছিলেন।  ২০০১ সালের অষ্টম জাতীয় নির্বাচনে ইসলামী জাতীয় ঐক্যফ্রন্টের অধীনে জাতীয় পার্টির মনোনয়নে লাঙ্গল প্রতীক নিয়ে পরাজিত হন। ২০১৪ সালের দশম জাতীয় নির্বাচনে তিনি জাতীয় পার্টির মনোনয়ন পেলেও প্রত্যাহার করেন। ২০১৮ সালের একাদশ জাতীয় নির্বাচনে বাংলাদেশ জাতীয়তাবাদী দলে মনোনয়ন পেয়ে ধানের শীষ প্রতীক নিয়ে পরাজিত হন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৫৫-এ জন্ম বিষয়শ্রেণী:গাইবান্ধা জেলার রাজনীতিবিদ বিষয়শ্রেণী:জাতীয় পার্টির সাবেক রাজনীতিবিদ বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:পঞ্চম জাতীয় সংসদ সদস্য বিষয়শ্রেণী:সপ্তম জাতীয় সংসদ সদস্য বিষয়শ্রেণী:জাতীয় পার্টির রাজনীতিবিদ
320px|thumb|দরওয়াজী বালাতে তাজিক-আফগান মৈত্রী সেতু  দারওয়াজী বালা জেলা, এছাড়াও নুসায় নামে পরিচিত আফগানিস্তানের বাদাখশন প্রদেশের একটি জেলা। ২০০৫ সালে এটি দারওয়াজ জেলার অংশ হিসেবে গঠন করা হয়েছিল। এখানে জনসংখ্যার প্রায় ১১,০০০ এর উপরে বাসিন্দাদের বসত বাড়ি রয়েছে।  ঐতিহাসিকভাবে জেলাটি দারওয়াজ এর রাজত্বের অংশ হিসেবে ব্যবহৃত হত যেখানে একটি অর্ধ স্বাধীন রাষ্ট্রের মর্যাদা নিয়ে মীরের শাসন চলত।Seymour Becker. Russia’s Protectorates in Central Asia: Bukhara and Khiva, 1865-1924. Cambridge: Harvard University Press. 1968.  তথ্যসূত্র  বহিঃসংযোগ  বাদাখশন প্রদেশ Map – United Nations Office for the Coordination of Humanitarian Affairs  বিষয়শ্রেণী:বাদাখশন প্রদেশের জেলা
দাসকুত হরিদাস সম্প্রদায়ের দুটি মতের একটি, ভক্তি আন্দোলনের একটি দল, এবং হিন্দু ভক্তিমূলক আন্দোলনের একেশ্বরবাদী আধ্যাত্মিক  অনুশীলনের উপর দৃষ্টি নিবদ্ধ করে যাকে ভক্তি বলা হয়। এর অর্থ সাধারণত ভগবান বিষ্ণুর পূজা। অন্য সম্প্রদায়টি হল ব্যাসকুত।  ইতিহাস  খ্রিস্টীয় দ্বাদশ ও ত্রয়োদশ শতাব্দীতে দক্ষিণ ভারতে  বিজয়নগর সাম্রাজ্যের শাসনের সময়, হরিদাস  আন্দোলন আধুনিক কর্ণাটকের এলাকা থেকে ছড়িয়ে পড়ে। লিঙ্গায়েতবাদ আন্দোলন (কন্নড় ভাষায় লিঙ্গবন্থ থেকে শব্দটি এসেছে), হিন্দু সংস্কারক বসবন্নের দর্শন ছড়িয়ে দেয়। দাসকুতদের বেদ, উপনিষদ ও অন্যান্য দর্শনে দক্ষ হতে হয়। দাসকুতের ভূমিকা ছিল কন্নড় ভাষার মাধ্যমে মাধবাচার্যের বার্তা মানুষের কাছে পৌঁছে দেওয়া। দাসকুতের কিছু বিশিষ্ট সাধু হলেন  পুরন্দর দাস, কনক দাস, বিজয় দাস ও জগন্নাথ দাস।  তথ্যসূত্র  উৎস  Jagadeesan, N The Life and Mission of Karaikkal Ammaiyar Bhattacharya, N.N. [ed] Medieval Bhakti Movements in India Munishiram Manoharlal, New Delhi, (1989), pages 149-161 বহিঃসংযোগ Path of Devotion Haridasas of Karnataka  A Word to Our Madhava Btethren  বিষয়শ্রেণী:ভক্তি আন্দোলন বিষয়শ্রেণী:হিন্দু সম্প্রদায় বিষয়শ্রেণী:কর্ণাটকের ইতিহাস বিষয়শ্রেণী:কন্নড় সাহিত্য বিষয়শ্রেণী:বৈষ্ণব সম্প্রদায় বিষয়শ্রেণী:একেশ্বরবাদী ধর্ম
মিহতারলাম জেলা আফগানিস্তানের লাঘমান প্রদেশের কেন্দ্রস্থলে অবস্থিত ৫টি জেলার মধ্যে অন্যতম একটি জেলা। শহুরে কেন্দ্রীয়স্থল এবং প্রাদেশিক রাজধানী মিহরতলা নিয়ে গঠিত হয়েছে জেলাটি। এছাড়াও ২৪ টি প্রধান গ্রাম এবং ২৬৬ টি উপ-গ্রাম গঠন করা হয়েছে। ভৌগোলিক অবস্থান অনুযায়ী জেলাটির সীমানা, পশ্চিমে কাবুল প্রদেশ, উত্তরে আলিশিং জেলা ও আলিঙ্গার জেলা এবং পূর্বে ও দক্ষিণের কার্ঘাই জেলা সীমানা ঘিরে রেখেছে।  ২০০৬ সালের আদমশুমারীর আনুমানিক হিসাব অনুযায়ী, এখানকার জনসংখ্যা ছিল প্রায় ১২১,২০০ জন এর মত, যার মধ্যে থেকে প্রায় ৬০% পশতু, ৩৫% তাজিক এবং ৫% পশাই সম্প্রদায়ের লোক বসবাস করে থাকে। মেহতারলাম শহরের জনসংখ্যা প্রায় ৩২,৯৪৯ জন এর মত। এখানে ১০টি গ্রাম রয়েছে এবং মোট জমি এলাকা ১,৩৯৭ হেক্টর। এই শহরে মোট বসবাসযোগ্য মানুষের সংখ্যা প্রায় ৩,৬৬১ জন এর মত।  তথ্যসূত্র  বহিঃসংযোগ এআইএমএস জেলা মানচিত্র ২০০৩ এআইএমএস জেলা তথ্য  বিষয়শ্রেণী:লাঘমান প্রদেশের জেলা
অফিসিয়াল গেজেটে দ্য বাহামাস হল বাহামার সরকারি গেজেট। মন্ত্রিপরিষদ অফিস কর্তৃক আইনের ধারার অধীনে গেজেটটি নাসাউতে প্রকাশিত হয়েছে। বাহামিয়ান আইনে যেখানেই "গেজেট" শব্দটি ব্যবহৃত হয়েছে, এটি বাহামার দাপ্তরিক গেজেট বা জারি করা কোনও পরিপূরক বা অসাধারণ গেজেটকে বোঝায়। সরকারী গেজেট সাপ্তাহিক প্রকাশিত হয় তবে অন্যান্য গেজেটগুলি প্রয়োজনীয় হিসাবে জারি করা হয়। আইন অনুসারে "গেজেট" শব্দের অন্তর্ভুক্ত রয়েছে "বাহামাতে প্রকাশিত এবং সাধারণ প্রচারে যে কোনও সংবাদপত্র এবং গভর্নর জেনারেলের আদেশক্রমে গেজেট হিসাবে মনোনীত"। .    ইতিহাস  বাহামাসের অফিশিয়াল গেজেট জন ওয়েলস 1783 সালে প্রকাশ করেছিলেন। জন ওয়েলস ছিলেন অনুগত, যিনি প্রিন্টিং প্রেসটি বাহামায় নিয়ে এসেছিলেন।   তথ্যসূত্র       বহিঃসংযোগ    বাহামা সরকারের দাপ্তরিক ওয়েবসাইট  বিষয়শ্রেণী:বাহামা দ্বীপপুঞ্জের সংবাদপত্র বিষয়শ্রেণী:বাহামা সরকার বিষয়শ্রেণী:সরকারি গেজেট
থাম্ব|alt=ইলেকট্রনিক বর্তনীর চিত্র|ইলেক্ট্রনিক বর্তনী  ইলেকট্রনিক বর্তনী হচ্ছে একধরনের তড়িৎ বর্তনী যাতে সক্রিয় ইলেকট্রনীয় যন্ত্রাংশ যেমন রোধক (রেজিস্টর), ধারক (ক্যাপাসিটর), আবেশক (ইনডাক্টর), দ্বিতড়িৎদ্বার (ডায়োড) ও ট্রানজিস্টর বিদ্যমান। এগুলি তার বা পরিবাহী রেখা (ট্রেস) দ্বারা সংযুক্ত থাকে যেগুলির ভেতর দিয়ে তড়িৎ প্রবাহিত হতে পারে। কোনও বৈদ্যুতিক বর্তনীতে কমপক্ষে একটি সক্রিয়া উপাদান থাকলে সাধারণত সেটিকে বৈদ্যুতিক বর্তনীর পরিবর্তে ইলেকট্রনীয় বর্তনী নামে ডাকা হয়। উপাদান ও তারের সংযোগের দ্বারা বিভিন্ন সরল ও জটিল ক্রিয়া সম্পাদন করা সম্ভব হয়। যেমন কোনও সংকেতকে বিবর্ধিত করা, পরিগণনা সম্পাদন করা, উপাত্ত স্থানান্তর করা, ইত্যাদি।  ইলেকট্রনীয় বর্তনীগুলির বিচ্ছিন্ন উপাদানগুলিকে একটি একটি করে তারের অংশ দিয়ে সংযুক্ত করে বর্তনী নির্মাণ করা সম্ভব হলেও বর্তমানে শিলালোকচিত্রণ কৌশলের দ্বারা একটি বহু-পরতবিশিষ্ট অধোস্তরে আন্তঃসংযোগ সৃষ্টি করে (একটি মুদ্রিত বর্তনী ফলক) এবং উপাদানগুলিকে ঐ আন্তঃসংযোগগুলির সাথে ঝালাই করে দেওয়াই অধিক প্রচলিত। একটি সমন্বিত বর্তনীতে উপাদান ও আন্তঃসংযোগগুলি একই অধোস্তরে গঠন করা হয়। সাধারণত এই অধোস্তরটি একটি খাদযুক্ত সিলিকন জাতীয় অর্ধপরিবাহী বা কদাচিৎ গ্যালিয়াম আর্সেনাইড দিয়ে তৈরি হয়।  একটি ইলেকট্রনীয় বর্তনীকে সাধারণত অ্যানালগ বর্তনী, ডিজিটাল বর্তনী বা মিশ্র-সংকেত বর্তনী (অ্যানালগ ও ডিজিটাল বর্তনীর সমন্বিত রূপ) হিসেবে শ্রেণীবদ্ধ করা যায়। ইলেকট্রনীয় বর্তনীগুলিতে সবচেয়ে ব্যাপকরূপে ব্যবহৃত অর্ধপরিবাহী সাধনীটি হল মসফেট (ধাতব অক্সাইড-অর্ধপরিবাহী ক্ষেত্র-ক্রিয়া ট্রানজিস্টর)   তথ্যসূত্র     বিষয়শ্রেণী:ইলেকট্রনিক্স বিষয়শ্রেণী:ইলেকট্রনিক প্রকৌশল বিষয়শ্রেণী:বিদ্যুৎ
ক্লো কিম (কোরিয়ান ভাষায়: 김선, জন্ম এপ্রিল ২৩, ২০০০) হল একজন মার্কিনী স্নোবোর্ডার। তিনি ২০১৮ শীতকালীন অলিম্পিক-এ স্বর্ণ পদক বিজয়ী, এবং এক্স গেমস চার-বারের স্বর্ণ পদক বিজয়ী এবং ইওথ অলিম্পিক গেমস-এর "স্নোবোর্ডিং" ইভেন্টে তিনিই প্রথম স্বর্ণ পদক বিজয়ী নারী। ২০১৮ সালে তিনি সবচেয়ে কনিষ্ঠ নারী হিসেবে অলিম্পিকে স্নোবোর্ডিং-এ পদক বিজয়ী নারী হয়ে যান, যখন তিনি নারীদের স্নোবোর্ড হাফপাইপ-এ স্বর্ণ পদক জিতে নেন।  প্রাথমিক জীবন কিমের জন্ম হয়, মার্কিন যুক্তরাষ্ট্রের ক্যালিফোর্নিয়া রাজ্যের লং বিচ শহরে এবং প্রতিপালিত হন একই রাজ্যের টরেন্স শহরে। তার পিতা এবং মাতা মূলত দক্ষিণ কোরিয়া থেকে আগত। কিমের বাবা ক্যালিফোর্নিয়ার মাউন্টেন হাই-এ তাদের স্থানীয় রিসোর্টে মাত্র ৪ বছর বয়সে তার হাতে স্নোবোর্ড তুলে দেন এবং তিনি মাত্র ৬ বছর বয়সে টিম মাউন্টেন হাই দলের হয়ে বিভিন্ন প্রতিযোগিতায় অংশ নেন। পরবর্তীতে তিনি মার্কিন যুক্তরাষ্ট্রের ক্যালিফোর্নিয়ায় ফিরে এবং ম্যামথ মাউন্টেন নামক স্কী-অঞ্চলে প্রশিক্ষণ গ্রহণ করার পূর্বে, মাত্র ৮ থেকে ১০ বছর বয়স পযন্ত সুইজারল্যান্ড এর ভালাইস প্রদেশে প্রশিক্ষণ গ্রহণ করেন। ২০১৩ সালে, কিম "ইউএস স্নোবোর্ডিং" এর সাথে যোগ দেন।  ২০১৮ শীতকালীন অলিম্পিক  ২০১৮ সালে দক্ষিণ কোরিয়া'র পিয়ংচ্যাং প্রদেশে আয়োজিত ২০১৮ শীতকালীন অলিম্পিকে, কিম নারীদের হাফপাইপ ফাইনালে স্বর্ণ জিতে নেন।Chloe Kim, 17-year-old American snowboarding phenom, wins gold at women's halfpipe finals, Arielle Gold takes bronze; New York Daily News, February 12, 2018  ব্যক্তিগত জীবন কিম একজন কোরিয়ান মার্কিনী, একজন প্রথম প্রজন্মের মার্কিনী, তার পিতা-মাতা দক্ষিণ কোরিয়া থেকে আগত অধিবাসী। এখনও কিমের যৌথ পরিবার দক্ষিণ কোরিয়া'তে বসবাস করছে, যেখানে ২০১৮ শীতকালীন অলিম্পিক প্রতিযোগিতাটি অনুষ্ঠিত হচ্ছে। তিনি ত্রীভাষী, তিনি কোরিয়ান, ফরাসী এবং ইংরেজি ভাষায় অনর্গল কথা বলতে পারেন।  তথ্যসূত্র  বহিঃসংযোগ Chloe Kim at United States Ski and Snowboard Association  বিষয়শ্রেণী:২০০০-এ জন্ম বিষয়শ্রেণী:মার্কিন নারী স্নোবোর্ডার বিষয়শ্রেণী:কোরিয়ান বংশধর মার্কিন ক্রীড়া ব্যক্তিত্ব বিষয়শ্রেণী:কোরীয় বংশোদ্ভূত মার্কিন ব্যক্তি বিষয়শ্রেণী:২০১৬ শীতকালীন অলিম্পিকের প্রতিযোগী বিষয়শ্রেণী:জীবিত ব্যক্তি বিষয়শ্রেণী:২০১৮ শীতকালীন অলিম্পিকে পদক বিজয়ী বিষয়শ্রেণী:মার্কিন যুক্তরাষ্ট্রের হয়ে স্নোবোর্ডিং-এ স্বর্ণ পদক বিজয়ী বিষয়শ্রেণী:মার্কিন যুক্তরাষ্ট্রের হয়ে অলিম্পিকে অংশ নেয়া স্নোবোর্ডার বিষয়শ্রেণী:লং বিচ, ক্যালিফোর্নিয়া থেকে আগত ক্রীয়া ব্যক্তিত্ব বিষয়শ্রেণী:টোরেন্স, ক্যালিফোর্নিয়া থেকে আগত ক্রীয়া ব্যক্তিত্ব বিষয়শ্রেণী:এক্স গেমস এর খেলোয়াড় বিষয়শ্রেণী:লরিয়াস বিশ্ব ক্রীড়া পুরস্কার বিজয়ী বিষয়শ্রেণী:২০১৮ শীতকালীন অলিম্পিকের পদক বিজয়ী বিষয়শ্রেণী:২০২২ শীতকালীন অলিম্পিকের পদক বিজয়ী বিষয়শ্রেণী:২১শ শতাব্দীর মার্কিন নারী বিষয়শ্রেণী:২১শ শতাব্দীর মার্কিন নারী ক্রীড়াবিদ
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: অপসারণ করা হল।  ~মহীন (আলাপ) ১৬:২৮, ২ অক্টোবর ২০১৮ (ইউটিসি) ইঞ্জিনিয়ার আবদুল খালেক   – (অপসারণের প্রস্তাবনা দেখুনলগ দেখুন) () পত্রিকার প্রতিষ্ঠাতা অথবা সম্পাদক উল্লেখযোগ্য নয়।  — সাফি ০৯:২৮, ২৬ সেপ্টেম্বর ২০১৮ (ইউটিসি)  কোন উল্লেখযোগ্য তথ্যসূত্র নেই।--মাসুম-আল-হাসান (আলাপ) ০৯:৪৩, ২৮ সেপ্টেম্বর ২০১৮ (ইউটিসি) নিবন্ধটি মুছে ফেলা হোক, যার সম্পর্কে নিবন্ধ তিনি তেমন একজন গুরুত্বপূর্ণ নন তাছাড়া পাতাটির কোনো ইংরেজি উইকি পাতাও নেই। Fayaz Rahman (আলাপ) ০৭:৪৪, ২৯ সেপ্টেম্বর ২০১৮ (ইউটিসি)  ইংরেজি উইকির পাতা থাকা না থাকার সাথে বাংলা উইকির সম্পর্ক কি? তবে কি যেসব বাংলা নিবন্ধের ইংরেজি সংস্করণ নেই তা কি মুছে দিতে হবে? আফতাব (আলাপ) ২২:৫২, ২৯ সেপ্টেম্বর ২০১৮ (ইউটিসি) @আফতাব ভাই, আমার বলার অর্থ হচ্ছে যে ব্যক্তি বা বিষয় বা স্থান জনপ্রিয় বা গুরুত্বপূর্ণ তাকে নিয়ে অবশ্যই কোনো ইংরেজ উইকিপিডিয়ান ইংরেজি উইকিতে পাতা তৈরি করে রাখবেন, তবে আমি এটা বুঝাচ্ছি না যে ঐ পাতা তৈরিকারী ইংরেজ উইকিপিডিয়ান মেধাবী, যে কোনো ইংরেজ উইকিপিডিয়ান হলে সেটা গুরুত্বপূর্ণ হবেনা, ওয়ার্ল্ডব্রুস নামের ইংরেজ উইকিপিডিয়ান যদি ইঞ্জিনিয়ার আবদুল খালেক নামের এই ব্যক্তিটির নামে ইংরেজি পাতা বানাতেন এবং যদি উইকিমিডিয়া কমন্সে ব্যক্তিটির ছবি পাওয়া যেত তাহলে আমি বলতাম হ্যাঁ, বাংলা উইকিপিডিয়াতে এই ব্যক্তিটার সম্পর্কে তথ্য রাখা হোক (নিবন্ধ)। হুমায়ুন আজাদ বাংলাদেশে তেমন জনপ্রিয় নন যদিও তাকে আমার অনেক গুরুত্বপূর্ণ হয় কিন্তু তার ছবি উইকিমিডিয়া কমন্সে আপলোড করা যায়না বা করলেও ডিলিশোনের আওতায় পড়ে যায় আবার হুমায়ুন আহমেদ বাংলাদেশে জনপ্রিয়, ভারতেও মোটামুটি তার পাঠক-পাঠিকার সংখ্যা ভালোই, তার ছবি উইকিমিডিয়া কমন্সে ঠিকই আছে, ওগুলোকে ডিলিট করা হচ্ছেনা। এখন ইঞ্জিনিয়ার আবদুল খালেক যদি হুমায়ুন আহমেদের মত পরিচিত লোক হতেন (আমি বলছিনা সবাইকে বই লেখতে হবে) তাহলে একটা কথা ছিলো, উন্নত দেশসমূহে আন্তর্জাতিক খ্যাতিমান বহু প্রকৌশলী/ইঞ্জিনিয়ার আছেন যেমনঃ গুস্তাভ এফেল, খালেককে বাংলাদেশের মানুষই ভালো করে চেনেনা, সেইজন্যে আমি বলেছি এই নিবন্ধ উইকিপিডিয়াতে (বাংলা) রাখা উচিৎ নয়। Fayaz Rahman (আলাপ) ০৭:০৭, ৩০ সেপ্টেম্বর ২০১৮ (ইউটিসি)  সবার এটা পড়ে দেখা উচিত কোনো মন্তব্য করার আগে ...। https://en.wikipedia.org/wiki/Wikipedia:Arguments_to_avoid_in_deletion_discussions --জয়ন্ত (আলাপ - অবদান) ০৭:৩৪, ৩০ সেপ্টেম্বর ২০১৮ (ইউটিসি)  আমি জানি না কোত্থেকে আপনার এই ধারণা জন্ম নিয়েছে, আপনার বলা যুক্তিগুলো একটিও গ্রহণযোগ্য নয় ও এই যুক্তি কখনো নিবন্ধ মোছার মূল কারণ নয়। আপনি জয়ন্তদার দেয়া লিঙ্ক পড়ুন। আফতাব (আলাপ) ১২:৪৮, ৩০ সেপ্টেম্বর ২০১৮ (ইউটিসি)  মুছে ফেলার ব্যাপারে আমার  জানাচ্ছি। --নাহিদ হোসেন (আলাপ) ০৮:৩৬, ৩০ সেপ্টেম্বর ২০১৮ (ইউটিসি) @আফতাব ভাই, পাতাটি রেখে দিলে আমার কিছু যায় আসেনা, তবে যিনি পাতাটি বানিয়েছেন তাকে পাতাটি রাখার পক্ষে শক্ত যুক্তি দেওয়ার আহ্বান জানাচ্ছি। Fayaz Rahman (আলাপ) ১৩:৫০, ৩০ সেপ্টেম্বর ২০১৮ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
আবদুল হাই চৌধুরী পূর্ব পাকিস্তানের প্রতিনিধি হিসাবে পাকিস্তানের তৃতীয় জাতীয় পরিষদের সদস্য ছিলেন।   জন্ম ও প্রাথমিক জীবন  আবদুল হাই চৌধুরী ব্রিটিশ ভারতের বাকেরগঞ্জ জেলার ভোলা দ্বীপের দৌলতখানে মৌলভী মোহাম্মদ ইসলাম চৌধুরীর ঘরে জন্মগ্রহণ করেন।   রাজনৈতিক জীবন  আবদুল হাই চৌধুরী বাকেরগঞ্জ-১ এর প্রতিনিধিত্বকারী পাকিস্তানের তৃতীয় জাতীয় পরিষদের সদস্য ছিলেন।   মৃত্যু  তিনি ৯ সেপ্টেম্বর ১৯৭৬ তারিখে মৃত্যুবরণ করেন।   তথ্যসূত্র   বিষয়শ্রেণী:১৯৭৬-এ মৃত্যু বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:পাকিস্তান জাতীয় পরিষদ সদস্য ১৯৬২-১৯৬৫ বিষয়শ্রেণী:দৌলতখান উপজেলার ব্যক্তি বিষয়শ্রেণী:ভোলা জেলার রাজনীতিবিদ
থাম্ব|ল্যান্ডস্যাট দ্বীপের নাসার চিত্রটি 7 ই আগস্ট, 2002 এ ল্যান্ডস্যাট 7 নিয়েছিল। ল্যান্ডস্যাট দ্বীপ, একটি ছোট, জনহীন দ্বীপ যা প্রায় ৬০°১০'৩৭"দক্ষিণ ৬৪°০২'৩০"পশ্চিম, ২০ কিলোমিটার (১২ মাইল) ল্যাব্রাডরের উত্তর-পূর্ব উপকূলের (কানাডীয় প্রদেশ নিউফাউন্ডল্যান্ড এবং ল্যাব্রাডর) -এর অংশ। এটি ১৯৭৬ সালে ল্যান্ডস্যাট ১ উপগ্রহ থেকে চিত্র বিশ্লেষণের সময় আবিষ্কৃত হয়।  এর বিস্তার ২৫ মিটার (৮২ ফুট) x ৪৫ মিটার (১৪৮ ফুট)। মোট আয়তন ১১২৫ বর্গমিটার (১২,১১০ বর্গফুট)।   আবিষ্কার  ১৯৭৬ সালে, ল্যান্ডস্যাট ১ উপগ্রহের তথ্য ব্যবহার করে কানাডার উপকূলীয় সমীক্ষা চালানো হয়। তথ্য বিশ্লেষণে বেশ কয়েকটি পূর্বে অচিহ্নিত বৈশিষ্ট্য প্রকাশিত হয়; এর মধ্যে রয়েছে ল্যান্ডস্যাট দ্বীপ, যা পরবর্তীতে উপগ্রহের নামে নামকরণ করা হয়েছিল। দ্বীপের অস্তিত্বের যাচাইকরণ কানাডীয় জলবিদ্যুৎ পরিষেবার ডাঃ ফ্র্যাঙ্কর হাতে পড়ে:  মেরু ভাল্লুকের সাথে ড. হলের মুখোমুখি হওয়ার পরে, এই দ্বীপের নাম "পোলার আইল্যান্ড" রাখার পরামর্শ দেওয়া হয়েছিল  তবে বর্তমান নামটি ধরে রাখা হয়েছে।  ল্যান্ডস্যাট দ্বীপটি ল্যাব্রাডর উপকূলের এই অংশে কানাডীয় ভূমির সর্বপূর্বতম পয়েন্ট চিহ্নিত করে। এই দ্বীপের আবিষ্কারের ফলে কানাডীয় সমুদ্র অঞ্চল ৬৮ বর্গকিলোমিটার (২৬ বর্গমাইল) বেড়ে গেছে।   তথ্যসূত্র    বহিঃসংযোগ    নাসা নিবন্ধ: ল্যান্ডস্যাট দ্বীপ (এপ্রিল ১৯, ২০০৬)  ডেভিড এইচ। গ্রে, "ল্যাব্রাডর অফ এ ডিসকভারিং রকস: একটি ফটো রচনা", আইবিআরইউ বাউন্ডারি অ্যান্ড সিকিউরিটি বুলেটিন , গ্রীষ্ম ২০০০  বিষয়শ্রেণী:নিউফাউন্ডল্যান্ড ও ল্যাব্রাডরের জনশূণ্য এলাকা বিষয়শ্রেণী:ল্যান্ডসেট কর্মসূচী বিষয়শ্রেণী:১৯৭৬ সালের নিউফাউন্ডল্যান্ড ও ল্যাব্রাডর
সামোয়া ফুটবল ফেডারেশন (; এছাড়াও সংক্ষেপে এফএফএস নামে পরিচিত) হচ্ছে সামোয়ার ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৬৮ সালে প্রতিষ্ঠিত হয়েছে। এটি প্রতিষ্ঠার ১৮ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি একই বছরে সংস্থাটি তাদের আঞ্চলিক সংস্থা ওএফসির সদস্যপদ লাভ করে। এই সংস্থার সদর দপ্তর সামোয়ার রাজধানী আপিয়ায় অবস্থিত।  এই সংস্থাটি সামোয়ার পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে সামোয়া জাতীয় লীগ এবং সামোয়া কাপের মতো প্রতিযোগিতার সকল কার্যক্রম পরিচালনা করে। বর্তমানে সামোয়া ফুটবল ফেডারেশনের সভাপতির দায়িত্ব পালন করছেন সামুয়েল পেতাইয়া এবং সাধারণ সম্পাদকের দায়িত্ব পালন করছেন সিভ ফলোটোটো।  কর্মকর্তা   অবস্থান  নাম সভাপতি  সামুয়েল পেতাইয়া সহ-সভাপতি  ফুয়াতা তাউতিয়াগা সাধারণ সম্পাদক  সিভ ফলোটোটো কোষাধ্যক্ষ   গণমাধ্যম এবং যোগাযোগ পরিচালক  আনামারিয়া ইওসেফা প্রযুক্তিগত পরিচালক   ফুটসাল সমন্বয়কারী   জাতীয় দলের কোচ (পুরুষ)  স্কট এস্থোপ জাতীয় দলের কোচ (নারী)  নিকোলা ডিমেইন রেফারি সমন্বয়কারী  মালায়েতালা সালানোয়া  তথ্যসূত্র  বহিঃসংযোগ     ফিফা-এ সামোয়া ফুটবল ফেডারেশন    ওএফসি-এ সামোয়া ফুটবল ফেডারেশন   বিষয়শ্রেণী:সামোয়া ফুটবল ফেডারেশন বিষয়শ্রেণী:১৯৬৮-এ সামোয়ায় প্রতিষ্ঠিত বিষয়শ্রেণী:১৯৬৮-এ প্রতিষ্ঠিত ক্রীড়া সংস্থা বিষয়শ্রেণী:সামোয়ার ক্রীড়া নিয়ন্ত্রণ সংস্থা বিষয়শ্রেণী:সামোয়ার ফুটবল পরিচালনা পরিষদ বিষয়শ্রেণী:ওএফসির সদস্য বিষয়শ্রেণী:সামোয়ায় ফুটবল
ট্রিলিয়ন যা নির্দেশ করে:   সংখ্যা   লাখ কোটি (১০,০০,০০,০০,০০,০০০; ১০১২; এসআই উপসর্গ: টেরা-), মার্কিন এবং ব্রিটিশ ইংরেজিতে ব্যবহৃত।  শত হাজার লাখ কোটি (১০,০০,০০,০০,০০,০০,০০,০০,০০০; ১০১৮; এসআই উপসর্গ: এক্সা-), ব্রিটিশ ইংরেজিতে পূর্বে ব্যবহৃত ও কিছু অইংরেজিভাষী দেশে ব্যবহৃত।   অন্যান্য অর্থ   এক ট্রিলিয়ন (বাস্কেটবল), একটি বক্স স্কোর যা নির্দেশ করে এক মিনিট খেলা হয়েছে এবং অন্য সব ক্ষেত্রে তা শূন্য   ট্রিলিয়ান্ট কাট, কখনও কখনও ট্রিলিয়ন, রত্নের মধ্যে কাটা একটি ত্রিকোণাকৃতির ত্রিভুজ  ট্রিলিয়ন (ঘোড়া), ঘোড়দৌড়ে আমেরিকান চ্যাম্পিয়ন ঘোড়া   ট্রিলিয়ান, নিকোলাস ফিস্ক-এর একটি বৈজ্ঞানিক কল্পকাহিনী  ট্রিলিয়ন, কিং নামে ইংরেজি হিপ পপ প্রদর্শনকারী পাঁচ জনের একটি দল যারা   আরো দেখুন
thumb|কার্লোস পাদ্রোসের হাতে আঁকা চিত্র কার্লোস পাদ্রোস রুবিও (জন্ম:৯ নভেম্বর ১৮৭০ – মৃত্যু:৩০ ডিসেম্বর ১৯৫০) একজন স্পেনীয় ফুটবল পথিকৃৎ এবং রিয়াল মাদ্রিদ ফুটবল ক্লাব সভাপতি ছিলেন। তিনি রিয়াল মাদ্রিদের প্রতিষ্ঠাতাকালীন সদস্য ছিলেন এবং পরবর্তীতে তার ভাই হুয়ান পাদ্রোসের পদে অধিষ্ঠিত হন।১৯০৪ থেকে ১৯০৮ সাল পর্যন্ত ক্লাব সভাপতি ছিলেন।Carlos Padros  Real Madrid C.F. Retrieved 12 February 2010. পাদ্রোস কোপা দেল রেয়ের যাত্রার পেছনে চালিকা শক্তি ছিল এবং প্রথমবারের ফাইনালে রেফারি ছিলেন।  প্রারম্ভিক অবস্থা কার্লোস এবং তার ভাই হুয়ান মাদ্রিদে বসবাসরত একটি কাতালান পরিবারে জন্মগ্রহণ করেন। একসাথে তারা কালে আলকালা নামক একটি দোকানের মালিক ছিলেন। বিরোধিতামূলক সূত্র জানায় যে এটি এল কে কপরিচো নামে একটি ফ্যাশনেবল মহিলাদের বুটিক বা এল এনকান্তো নামে একটি কাপড়ের দোকান। দুই ভাইও নগরীর উঠতি ফুটবল জোয়ারের সাথে জড়িত হয়েছিলেন। ১৯০২ সালে তাদের দোকানটিই মাদ্রিদ এফসি ক্লাবের প্রথম ক্লাব প্রাঙ্গনে পরিণত হয়, যা পরে রিয়াল মাদ্রিদ ফুটবল ক্লাব হয়ে ওঠে।  কোপা দেল রে ১৯০২ সালে কার্লোস ফেদারেসিওন মাদ্রিলেনা দে ফুট-বল এর সভাপতি নির্বাচিত হন।ত্রয়োদশ আলফনসোর রাজ্যাভিষেক উদ্‌যাপনের জন্য একটি প্রতিযোগিতা প্রস্তাব করেন,যেটি বর্তমানে কোপা দেল রে নামে পরিচিত।এফসি বার্সেলোনা,নিউ ফুট-বল ক্লাব সহ আরো দুইটি এবং মাদ্রিদ সিএফ, মোট ৫টি দল প্রথম ১৯০২ কোপা দে লা করোনাসিওনে অংশগ্রহণ করে।  রিয়াল মাদ্রিদ সভাপতি জুন ১৯০৪ সালে তিনি মাদ্রিদ ফুটবল  ক্লাবের সভাপতি হিসাবে তার ভাই হুয়ান পাদ্রোসের স্থালাভিষিক্ত হন। অক্টোবরে ২৩ অক্টোবরে তিনি একটি অ-স্পেনীয় দলের বিরুদ্ধে রিয়ালের প্রথম খেলার ব্যবস্থা করেন করেন।প্রতিপক্ষ ছিলো ফরাসি ক্লাব গ্যালিয়া ক্লাব অফ প্যারিস ছিলেন, যারা ১৯০৫ সালের ফরাসি চ্যাম্পিয়ন ছিলো। ১-১ ড্র হিসাবে শেষ হওয়া এই খেলাটি ফ্রান্সের প্রেসিডেন্ট এমিল লবটের সফর উদ্‌যাপন করার জন্য ব্যবস্থা করা হয়েছিলো। তার সাভাপতিত্ব চলাকালীন ক্লাব ১৯০৫ থেকে ১৯০৮ সাল পর্যন্ত টানা চারবার কোপা দেল রে  জিতেছিল। ১৯০৮ সালে আদোলফো মেলেন্দেজ ক্লাব সভাপতি হিসাবে তার স্থলাভিষিক্ত হন এবং ১৩ এপ্রিল তিনি আমৃত্যু সম্মানিত সভাপতি নির্বাচিত হন।  তথ্যসূত্র  বহিঃসংযোগ  কোপা দেলরে রেফারি রিয়াল মাদ্রিদে পাদ্রোস যুগ Phil Ball article on Real         বিষয়শ্রেণী:রিয়াল মাদ্রিদ ফুটবল ক্লাবের সভাপতি বিষয়শ্রেণী:১৮৭০-এ জন্ম বিষয়শ্রেণী:১৯৫০-এ মৃত্যু বিষয়শ্রেণী:বার্সেলোনার ব্যক্তি বিষয়শ্রেণী:২০শ শতাব্দীর স্পেনীয় ব্যবসায়ী
অ্যান্তনিও আলবার্তো বাস্তোস পিম্পারেল (জন্ম: ১ মে ১৯৮২), সহজভাবে বেতো নামে পরিচিত, হলেন একজন পর্তুগিজ পেশাদার ফুটবলার, যিনি তুর্কি ক্লাব গোস্তেপে এবং পর্তুগাল জাতীয় দলের হয়ে একজন গোলরক্ষক হিসেবে খেলেন।  ২০০৯ সালে, পোর্তোয় স্থানান্তর হওয়ার আগে তিনি লেইশোয়েসে খেলার মাধ্যমে সকলের কাছে পরিচিতি লাভ করেন। তিনি দুই মৌসুমের জন্য পোর্তোর বদলি গোলরক্ষক হিসেবে খেলেছেন। রোমান ক্লাব সিএফআর ক্লুইয়ে ধারে খেলে তিনি ২০১৩ সালের জানুয়ারি মাসে, স্পেনীয় লা লিগার ক্লাব সেভিয়ায় যোগদান করেন। তিনি এই ক্লাবের হয়ে ৮৭টি প্রতিযোগিতামূলক ম্যাচ খেলেছেন এবং দুইটি উয়েফা ইউরোপা লিগ ট্রফি জয়লাভ করেছেন।  তিনি ২০০৯ সালে, পর্তুগাল জাতীয় দলের হয়ে খেলার মাধ্যমে আন্তর্জাতিক পর্যায়ে অভিষেক করেছেন। তিনি এপর্যন্ত জাতীয় দলের হয়ে ৯টি ম্যাচ খেলেছেন। এছাড়াও তিনি দুইটি ফিফা বিশ্বকাপ এবং ২০১২ উয়েফা ইউরোর মতো প্রতিযোগিতায় পর্তুগালের প্রতিনিধিত্ব করেছেন।  সম্মাননা ক্লাব স্পোর্তিং সিপি তাকা দে পর্তুগাল: ২০০১–০২  লেইশোয়েস সেগুন্দা লিগা: ২০০৬–০৭  পোর্তো প্রিমেইরা লিগা: ২০১০–১১ তাকা দে পর্তুগাল: ২০০৯–১০, ২০১০–১১ সুপারতাকা কান্দিদো দে অলিভেইরা: ২০১০ উয়েফা ইউরোপা লিগ: ২০১০–১১  ক্লুই লিগা আই: ২০১১–১২  ব্রাগা তাকা দা লিগা: ২০১২–১৩  সেভিয়া উয়েফা ইউরোপা লিগ: ২০১৩–১৪, ২০১৪–১৫  আন্তর্জাতিক পর্তুগাল ফিফা কনফেডারেশন্স কাপ: তৃতীয় স্থান ২০১৭  তথ্যসূত্র  বহিঃসংযোগ  লেইশোয়েসের অফিসিয়াল ওয়েবসাইটে বেতো   জাতীয় দলের উপাত্তে বেতো      বিষয়শ্রেণী:১৯৮২-এ জন্ম বিষয়শ্রেণী:জীবিত ব্যক্তি বিষয়শ্রেণী:পর্তুগিজ পুরুষ ফুটবলার বিষয়শ্রেণী:ফুটবল গোলরক্ষক বিষয়শ্রেণী:প্রিমেইরা লিগার খেলোয়াড় বিষয়শ্রেণী:লিগা পর্তুগাল ২-এর খেলোয়াড় বিষয়শ্রেণী:গ্রুপো দেস্পোর্তিভো শাভিসের খেলোয়াড় বিষয়শ্রেণী:ফুটবল ক্লাব পোর্তুর খেলোয়াড় বিষয়শ্রেণী:লা লিগার খেলোয়াড় বিষয়শ্রেণী:সুপার লিগের খেলোয়াড় বিষয়শ্রেণী:পর্তুগালের অনূর্ধ্ব-২১ আন্তর্জাতিক ফুটবলার বিষয়শ্রেণী:২০১০ ফিফা বিশ্বকাপের খেলোয়াড় বিষয়শ্রেণী:উয়েফা ইউরো ২০১২-এর খেলোয়াড় বিষয়শ্রেণী:২০১৪ ফিফা বিশ্বকাপের খেলোয়াড় বিষয়শ্রেণী:২০১৭ ফিফা কনফেডারেশন্স কাপের খেলোয়াড় বিষয়শ্রেণী:স্পেনে প্রবাসী ফুটবলার বিষয়শ্রেণী:তুরস্কে প্রবাসী ফুটবলার বিষয়শ্রেণী:উয়েফা ইউরোপা লিগ বিজয়ী খেলোয়াড় বিষয়শ্রেণী:২০১৮ ফিফা বিশ্বকাপের খেলোয়াড় বিষয়শ্রেণী:সেভিয়া ফুটবল ক্লাবের খেলোয়াড় বিষয়শ্রেণী:স্পোর্টিং ক্লাব ব্রাগার খেলোয়াড় বিষয়শ্রেণী:কাসা পিয়া আতলেতিকো ক্লাবের খেলোয়াড় বিষয়শ্রেণী:লেইশোয়েস স্পোর্টস ক্লাবের খেলোয়াড় বিষয়শ্রেণী:ফুটবল ক্লাব মার্কোর খেলোয়াড় বিষয়শ্রেণী:স্পোর্টিং সিপি বি-এর খেলোয়াড় বিষয়শ্রেণী:স্পোর্টিং সিপি-এর ফুটবলার বিষয়শ্রেণী:গোজতেপে স্পোর্টস ক্লাবের ফুটবলার বিষয়শ্রেণী:পর্তুগালের আন্তর্জাতিক ফুটবলার বিষয়শ্রেণী:পর্তুগালের আন্তর্জাতিক যুব ফুটবলার বিষয়শ্রেণী:স্পোর্টিং ক্লাব ফারেন্সের খেলোয়াড় বিষয়শ্রেণী:পুরুষ ফুটবল গোলরক্ষক বিষয়শ্রেণী:পর্তুগিজ প্রবাসী পুরুষ ফুটবলার
কালিন্দী নদী বাংলাদেশ-ভারতের একটি আন্তঃসীমান্ত নদী। এটি ভারত ও বাংলাদেশের মধ্য দিয়ে প্রবাহিত। নদীটির দৈর্ঘ্য ৫৫ কিলোমিটার।ম ইনামুল হক, বাংলাদেশের নদনদী, অনুশীলন ঢাকা, জুলাই ২০১৭, পৃষ্ঠা ১৪৫। নদীটি জোয়ার ভাঁটার নদী, সুন্দরবনের কাছে ভারতের পশ্চিম বঙ্গ রাজ্যের উত্তর চব্বিশ পরগণা জেলার মধ্য দিয়ে বাংলাদেশের সাতক্ষীরা জেলার সীমান্ত ঘেঁষে প্রবাহিত হয়েছে।  প্রবাহ কালিন্দী নদী সাতক্ষীরার দেবহাটার কাছে ইছামতি নদী থেকে উৎপত্তি লাভ করে কৈখালির দক্ষিণে রায়মঙ্গল নদীতে পতিত হয়েছে। উল্লেখ্য হিঙ্গলগঞ্জের কাছে ইছামতি নদী কয়েকটি জলধারায় বিভক্ত হয়েছে। এর মধ্যে উল্লেখযোগ্য হচ্ছে রায়মঙ্গল নদী, বিদ্যাধরী নদী, ঝিলা নদী, কালিন্দী নদী এবং যমুনা নদী। সুন্দরবনের উপকূল জুড়ে এই নদীগুলো প্রশাখা বিস্তার করেছে।  ইতিহাস কালিগঞ্জ উপজেলার পশ্চিম দিকে বসন্তপুরে যমুনা থেকে একটি শাখা সোজা দক্ষিণ দিকে চলে গেছে। রাজা প্রতাপাদিত্যের সময় এই শাখা সাধারণ খালের মতো ছিল। এই খাল ‘কালিন্দী' নামে পরিচিত। ১৮১৬ সালে খনন করে এই খাল আরও দক্ষিণে কলাগাছির সাথে যুক্ত করা হয়। পরে প্লাবনে কালিন্দী বড় নদীতে পরিণত হয়। আন্তর্জাতিক সীমান্ত দিয়ে প্রবাহিত হয়ে রায়মঙ্গলের মাধ্যমে সাগরে পড়েছে। এই নদী বর্তমানে বাংলাদেশ-ভারতের সীমা নির্দেশ করেছে। উল্লেখ্য, কালিন্দীতে কলাগাছির সাথে সংযুক্ত করার আগে কালিগঞ্জে যমুনা থেকে একটি খাল কেটে পূর্বদিকে বাঁশতলা নদীর সাথে সংযুক্ত করা হয়। খালই বর্তমানে কাকশিয়ালী নদী।  তথ্যসূত্র  বিষয়শ্রেণী:ভারতের নদী বিষয়শ্রেণী:এশিয়ার আন্তর্জাতিক নদী বিষয়শ্রেণী:সাতক্ষীরা জেলার নদী বিষয়শ্রেণী:দেবহাটা উপজেলা বিষয়শ্রেণী:পশ্চিমবঙ্গের নদী বিষয়শ্রেণী:বাংলাদেশের নদী বিষয়শ্রেণী:উত্তর চব্বিশ পরগনা জেলা বিষয়শ্রেণী:সুন্দরবন
মনোরঞ্জন ভট্টাচার্য্য একজন প্রাক্তন ভারতীয় আন্তর্জাতিক ফুটবল খেলোয়াড় এবং বর্তমানে নতুন দিল্লীর হিন্দুস্তান ফুটবল ক্লাবের কোচ।মনোরঞ্জন-ইন্ডিয়ান ফুটবল ডট কমইন্ডিয়ান এক্সপ্রেস খেলোয়াড় জীবনে তিনি কলিকাতার দুই বড় দল ইস্টবেঙ্গল ও মোহনবাগানের প্রতিনিধিত্ব করেছেন। অবসর নেওয়ার পর প্রশিক্ষক হিসেবে কাজ করেছেন ইস্টবেঙ্গল ক্লাবে।   তথ্যসূত্র   বিষয়শ্রেণী:ভারতীয় ফুটবলার বিষয়শ্রেণী:ভারতের আন্তর্জাতিক ফুটবলার বিষয়শ্রেণী:ভারতীয় ফুটবল ম্যানেজার বিষয়শ্রেণী:জীবিত ব্যক্তি বিষয়শ্রেণী:কলকাতার ফুটবলার বিষয়শ্রেণী:আবাহনী লিমিটেডের (ঢাকা) ফুটবলার বিষয়শ্রেণী:বাংলাদেশে প্রবাসী ফুটবলার বিষয়শ্রেণী:১৯৮২ এশিয়ান গেমসের ফুটবলার বিষয়শ্রেণী:এশিয়ান গেমসে ভারতের প্রতিযোগী বিষয়শ্রেণী:ইস্টবেঙ্গল ক্লাবের খেলোয়াড় বিষয়শ্রেণী:ভারতীয় পুরুষ ফুটবলার বিষয়শ্রেণী:মোহনবাগান সুপার জায়ান্টের খেলোয়াড় বিষয়শ্রেণী:পুরুষ ফুটবল রক্ষণভাগের খেলোয়াড়